Byrettens dom stadfæstes.
Ret: Østre Landsret (2. instans)
Faggruppe: Civilsag — Almindelig civil sag
Sagsemner: Forsikring;

ØSTRE LANDSRET
DOM

afsagt den 2. marts 2020

Sag BS-24746/2018-OLR
(21. afdeling)

Bundeseisenbahnvermögen - rechtsfähiges Sondervermögen der Bundesrepu-
blik Deutschland

og

Krankenversicherung der Bundesbahnbeamten Bezirksleitung Wuppertal
(advokat Hans Henrik Fischer for begge)

mod

Codan Forsikring A/S
(advokat Christina Neugebauer)

Retten på Frederiksberg har den 31. maj 2018 afsagt dom i 1. instans (sag BS-
212/2015-FRB, tidligere BS G-2462/2015).

Landsdommerne Henrik Gam, Karen Hald og Malene Stage Christensen (kst.)
har deltaget i ankesagens afgørelse.

Påstande
Appellanterne, Bundeseisenbahnvermögen - rechtsfähiges Sondervermögen der
Bundesrepublik Deutschland (herefter BEV) og Krankenversicherung der Bun-
desbahnbeamten Bezirksleitung Wuppertal (herefter KVB), har gentaget deres
påstande for byretten om, at indstævnte, Codan Forsikring A/S, tilpligtes at an-
erkende at være erstatningsansvarlig for den skade, der er sket den 23. april
2010, og tilpligtes foreløbig at betale 616.844,30 kr. med tillæg af sædvanlig
pro-cesrente fra sagens anlæg, til betaling sker.



2

Codan Forsikring A/S (herefter Codan) har påstået dommen stadfæstet.

Sagsfremstilling
Den 13. maj 2010 underskrev Person 2 en transporterklæring, hvorved hun til
BEV og KVB transporterede alle krav mod den eller de erstatningspligti-ge som
følge af ulykken.

Ved brev af 2. juni 2010 fra BEV blev Person 2 oplyst om, at hun i hen-hold til
tysk lov om tjenestemandspensioner havde krav på ”Sterbegeld” sva-rende til
det dobbelte af lønvederlaget for måneden for dødsfaldet, og at dette var opgjort
til i alt 7.892,76 euro. Endvidere blev hun oplyst om, at hun i hen-hold til
samme lovgivning pr. 1. maj 2010 havde krav på enkepension, der blev
forudbetalt pr. måned. Endvidere blev hun opfordret til at rette henvendelse til
sin afdøde ægtefælles lovpligtige pensionsforsikring og omgående ansøge om
pension.

Ved mail af 19. juli 2010 til Codan oplyste Codans tyske repræsentant, Basler
Securitas Versicherungen (herefter Basler), om, at der var registreret en ulykke
med dødelig udgang den 23. april 2010 vedrørende Reg. nr., at Basler endnu
ikke havde kendskab til alder, erhverv og lignende, men at man formodede, at
der ville komme et stort krav. Man anbefalede derfor forelø-big Codan at
hensætte 50.000 euro og meddelte, at man ville vende tilbage med mere
konkrete beregninger.

Codan besvarede denne henvendelse i begyndelsen af august 2010 blandt andet
med, at kravet skulle behandles efter dansk ret, og redegjorde for de nærmere
betingelser for udbetaling af beløb. Endvidere oplyste Codan om muligheden for
at rette henvendelse til en dansk advokat, idet dette kunne være lettere for alle.

Den 24. september 2010 underskrev Person 2 en fuldmagt til en dansk advokat,
Person 3, til at indhente og videregive alle nødvendige oplys-ninger til brug for
behandling af erstatningssagen.

Den 19. oktober 2010 skrev KVB til Basler, at eventuelle erstatningskrav var
transporteret til KVB. Basler har anerkendt at have modtaget dette brev. Samme
dag skrev BEV til Basler, at eventuelle erstatningskrav var transporteret til BEV.
Basler har nægtet at have modtaget dette brev.

Den 23. november 2010 opgjorde KVB over for Basler kravet for
helbredelsesud-gifter til i alt 18.130,71 euro, der angiveligt dækker over en
række udgifter af-holdt af KVB for behandling af Person 2. Beløbet er opgjort
som en sam-mentælling af en række opgørelser og fakturaer udfærdiget på tysk
af forskelli-



3

ge behandlende enheder for forskellige helbredsydelser, herunder transport,
lægebistand samt en række forskellige hjælpemidler og behandlinger i form af
for eksempel massage og fysioterapi. Den 1. december 2010 forespurgte Basler
Codan, om kravet fra KVB kunne betales.

Den 11. januar 2011 rettede Person 2's danske advokat henvendelse til Co-dan
med følgende krav:

1. Helbredelsesudgifter og andet tab, EAL § 1, stk. 2, 44.992,78 kr.
2. Tabt arbejdsfortjeneste, EAL § 2 (forbehold)
3. Godtgørelse for svie og smerte, EAL § 3 14.350,00 kr.
4. Godtgørelse for varigt men, EAL § 4 137.880,00 kr.
5. Forsørgertabserstatning og overgangsbeløb, EAL § 13 og § 14

a 1.508.255,30 kr. I alt 1.705.478,00 kr.

Codan rettede den 25. januar 2011 forespørgsel til Basler, der samme dag oply-
ste, at man ikke havde udbetalt noget beløb, efter at man havde modtaget kra-vet
på 18.130,71 euro fra KVB.

Den 23. februar 2011 meddelte Codan advokat Person 3, at man kunne
godkende helbredelsesudgifterne med det anførte beløb og ville udbetale for-
sørgertabserstatning med 963.405 kr. og overgangsbeløb med 144.500 kr.

Advokat Person 3 meddelte den 2. marts 2011 Codan, at Person 2 var indforstået
med den foreslåede ordning.

Codan har for byretten i nærværende sag gjort gældende, at kravene er foræl-
dede, men har frafaldet synspunktet, idet Basler har underskrevet aftaler om
suspension af forældelsesfristen.

Det er for landsretten oplyst, at parterne er enige om den beløbsmæssige opgø-
relse af appellanternes krav.

Anbringender
Parterne har i det væsentlige gentaget deres anbringender for byretten.

Byrettens angivelse af, at parterne er enige om, at regresspørgsmålet skal afgø-
res efter tysk ret, er for landsretten præciseret, således at parterne er enige om, at
Codan i medfør af Rådets forordning nr. 1408/71, artikel 93, stk. 1 (nu Rådets
forordning nr. 883/2004, artikel 85, stk. 1) skal anerkende en regresret, der
følger af tyske regler, selvom sådan regresret ikke følger af de danske regler.

Landsrettens begrundelse og resultat



4

Ulykken den 23. april 2010 fandt sted i Danmark, og erstatningsspørgsmålet 
skal derfor afgøres efter danske regler. Codan har da også anerkendt i medfør 
af færdselslovens § 101 at være erstatningsansvarlig som ansvarsforsikringssel-
skab for den  lastbil, der forårsagede ulykken. Codan har hermed taget bekræf-
tende til genmæle  over for BEV/KVB’s anerkendelsespåstand.

For så vidt angår BEV/KVB’s betalingspåstand fremgår det af Rådets forord-
ning nr. 883/2004, artikel 85, stk. 1, litra a (tidligere forordning nr. 1408/71, arti-
kel 93, stk. 1), at såfremt en person modtager ydelser efter en medlemsstats lov-
givning for  en skade, der skyldes en begivenhed indtruffet i en anden medlems-
stat, og når  den forpligtede institution efter den for denne institution gældende 
lovgivning er indtrådt i de krav, som modtageren har over for tredjemand, skal 
enhver medlemsstat  anerkende denne indtræden. BEV/KVB’s regreskrav mod 
Codan kan dog ikke overstige det krav, som Person 2 efter dansk ret 
kunne have  gjort gældende mod Codan. 

Codan har derfor alene pligt til at honorere krav fra BEV/KVB i det omfang, Co-
dan i medfør  af dansk ret ville være forpligtet til at betale tilsvarende beløb til 

Person 2.

BEV/KVB har  anført, at kravet består af erstatning for tab af forsørger, begravel-
sesomkostninger  og omkostninger til transport af afdøde til Tyskland. 

Det fremsatte  krav fra BEV består imidlertid for det første af ydelser, der i hen-
hold til tysk  lov om tjenestemandspensioner løbende er udbetalt til
Person 2 som følge af, at hendes afdøde ægtefælle var tjenestemand (enkepension). 
Et sådant krav  kan ikke efter dansk ret kræves erstattet af skadevolder. Kravet 
angår dernæst  såkaldt Sterbegeld, der beror på samme lov om tjenestemands-
pensioner, og som heller ikke kan kræves erstattet af en skadevolder efter dansk 
ret. 

For så vidt angår kravet fra KVB består dette af betaling af et samlet beløb på 
18.130,71 euro  for helbredelsesudgifter. Som sagen er forelagt, finder landsret-
ten det imidlertid  ikke godtgjort, at der i hvert enkelt tilfælde er tale om almin-
deligt anerkendt  sygebehandling, som har været nødvendig for at opnå den 
bedst mulige  helbredelse, eller som dog er afholdt med rimelig grund, og som 
en skadevolder efter dansk ret derfor kan afkræves erstatning for. 

Codan har derfor ikke pligt til at honorere kravet på 616.844,30 kr. fra 
BEV/KVB, da Codan i medfør af dansk ret ikke ville være forpligtet til at betale 
dette erstatningsbeløb til Person 2.

Codan frifindes derfor for den nedlagte betalingspåstand. 

Landsretten  stadfæster med denne begrundelse byrettens dom. 



5

Efter sagens udfald skal Bundeseisenbahnvermögen - rechtsfähiges Sonder-
vermögen der Bundesrepublik Deutschland og Krankenversicherung der Bun-
desbahnbeamten Bezirksleitung Wuppertal i sagsomkostninger for landsretten
betale 75.000 kr. til Codan til dækning af udgifter til advokatbistand inkl. moms.
Ud over sagens værdi er der ved fastsættelsen af beløbet taget hensyn til sagens
forløb og udfald.

THI KENDES FOR RET:

Byrettens dom stadfæstes.

I sagsomkostninger for landsretten skal Bundeseisenbahnvermögen - rechts-
fähiges Sondervermögen der Bundesrepublik Deutschland og Krankenversi-
cherung der Bundesbahnbeamten Bezirksleitung Wuppertal inden 14 dage be-
tale 75.000 kr. til Codan Forsikring A/S.

Sagsomkostningerne forrentes efter rentelovens § 8 a.